Ziemeļkestevena
Ziemeļkestevenas distrikts (angļu: North Kesteven District; izrunā: /ˈkɛstəvən/) ir nemetropoles distrikts Anglijas vidienē Linkolnšīras nemetropoles grāfistē. Aizņem grāfistes centrālo rietumdaļu, robežojas rietumos ar Notingemšīru, ziemeļos — ar Rietumlindsi un Linkolnu, austrumos — ar Austrumlindsi un Bostonu, bet dienvidos — ar Dienvidholendu un Dienvidkestevenu. Distrikta administratīvais centrs un lielākā apdzīvotā vieta ir Slīforda.